
Diabierna, 15 November 2019 


Wega di kak'i scondi ta sigui 


Gobierno kier reuni cu 
sindicatonan awe diabierna 
pa un proposicion nobo 


DESPUES di algun dia deliberando 
solamente internamente, pero tambe 
tabatin algun reunion cu Gobiemo, 
sindicatonan di trahadoman publico, 
diahuebs mainta a yama un conferencia 
di prensa p’asina duna un update pa loke 
t’e situacion di e tema di indexering. 
Segun vocero Edward Maduro, Presidente 
di SADA, a comenta cu nan a bin haya 
un prome propuesta di Gobierno despues 
di casi 8 luna, unda cu nan a bin ofrece 
un aumento riba e premienan cu ta paga 
anualmente desde e protocol di 2014, 
un aumento di 303 florin cu lo drenta na 
vigor na 2025. 

E sindicatonan a manda un carta pa 
Gobierno indicando cu e propuesto aki no 
ta aceptabel y a neng’e categoricamente, 
mirando cu despues di tanto luna cu a 
bin ta reuniendo, locual cu a haya eynan, 
por consider’e como un insulto n’e 
ambtenaarnan. 

No obstante esaki, internamente tabatin 
algun reunion di sindicatonan. Segun 
Edward Maduro, dia 5 di november 
a reuni cu Gobierno y aki a bin cu un 
contra-propuesta pa loke ta trata e punto 
di salida cu nan tabatin di 3.6% pa loke ta 
indexering. 

Den e contra-propuesta aki, a informa 
Gobierno, cu apesar di tur cos, apesar 
di no tabata wordo trata n’e manera mas 
diligente pa loke t’e tempo cu ta bin 
perdiendo pa loke t’e discusionnan di 
indexering, a dicidi pa bin cu e contra- 
propuesta na Gobierno. Esaki ta bisa cu 
e sindicatonan ta dispuesto pa desvia 
di e 3.6% y ta pidi pa Gobiemo duna 
un ahustacion di 2.4% den e salario, 
cuminsando logicamente dia 1 di januari 
2019, manera cu a palabra den e protocol 
di 2014. 

E restante di e 1.2% a bisa Gobiemo, cu 
esaki ta bira tarea di e comision cu tin cu 
institui ainda, ta wardando ainda riba e 


MB p’e comision aki haya bida. Pero e 
1.2% aki, e diferencia di e 3.6%, no lo 
bay lag’e bay perdi sin mas. Esey lo bay 
bira tarea di e comision p’asina mira den 
ki manera lo bay compensa esaki pa loke 
ta trata 3.6%, cual tabata e punto di salida 
di e sindicatonan. 

Tin cu remarca, segun Edward Maduro, 
cu e 3.6% aki ta nan punto di salida pa 
indexering den salario. 

Logicamente e propuesta di Gobiemo a 
desvia completamente di esaki, pasobra 
nan kier a duna un aumento di solamente 
0.6% y tambe nan kier a hink’e den 
e premienan. No den salario manera 
cu tabata peticion di e sindicatonan y 
conforme cu e protocol di 2014. 

A bisa Gobierno cu nan kier haya un 
contesta uiterlijk diamars cu a pasa, pa 
mira kico lo bay t’e reaccion di parti di 
Gobiemo. 

Lamentablemente Gobierno no a duna un 
contesta fiho, pero si a pidi mas tempo 
y a pidi e sindicatonan pa duna nan un 
espacio di un siman mas p’asina pa dia 
19 di november, duna un contesta riba 
esaki. 

A base di e reaccion di Gobiemo, e 
sindicatonan a reuni internamente y a 
bisa cu no por keda duna tempo, mirando 
cu a duna Gobierno hopi tempo caba y a 
warda mas cu 8 luna. 

A tuma un tiki tempo di mas caba. A 
informa Gobierno diaranson cu a pasa 
den un carta cu a manda, pa bisa nan cu 
e sindicatonan no lo bay warda te otro 
siman diamars, dia 19 di november. A 
duna nan un biaha mas 24 ora di tempo, 
te cu diaranson atardi pa reacciona riba 
e carta di e sindicatonan y por bisa cu 
enberdad a bin haya reaccion di Gobierno, 
unda cu a bisa nan cu nan ta tratando, 
nan ta haciendo e calculonan pa por bin 
cu un propuesta nobo y for di eynan a 
bisa e sindicatonan cu enbes di dia 19 di 



november, nan lo bay yama e sindicatonan 
pa un reunion y tambe p’asina presenta e 
posibel propuesta nobo di Gobierno awe 
diabierna durante e Conseho di Minister 
cu tin tur diabierna mainta. 

Tambe, den e carta eynan, Prome 
Minister Wever-Croes a informa cu lo 
bay haya tende di e orario, pasobra e 
fecha di diabiema ta fiho, e orario ainda 
nan no por a confirma. Si por bisa cu a 
tende for di Secretaria di Ministerraad 
cu awe durante dia lo bay haya e orario 
di e reunion di awe p’asina Gobierno 
por presenta nan posibel propuesta nobo 
contra di loke e sindicatonan a presenta 
dia 5 di november. 

Cu esaki, e sindicatonan a informa, cu 
di nan banda, cu mirando tanto tempo ta 
transcuriendo y por mira hopi staff no a 
bay y p’esaki tin cu informa cu ya caba 
ta den deliberacionnan p’asina yama 
conhuntamente e cinco sindicatonan, 
hunto bay yama un reunion extra 
ordinario, tur miembro di e sindicatonan 
TOPA, SPA, SADA, SIMAR y SEPPA, 
pa informa nan kico ta sosodiendo y mas 
ainda, Gobierno lo bin cu un posibel 
propuesta nobo. 

Otro siman no a confirma ainda e 
fecha, pero si mester cuminsa na avisa 
y informa tur miembro di sindicatonan, 
tur ambtenaar, pa keda pendiente cu otro 
siman, lo ta yamando e reunion aki cu tur 
e miembro di e sindicatonan aki p’asina 
informa nan formalmente den un reunion, 
kico tur a haci te aworaki y tambe duna 
nan e espacio pa nan expresa nan mes 
n’e sindicatonan y tambe hunto tuma un 
decision. 

Awe diabiema lo bay ta hopi importante 
p’e sindicatonan pa mira kico Gobiemo 
lo bin cun’e y p’asina tambe dicidi e 
orario y e fecha cu lo bay yama e reunion 
p’e miembronan. 

Luigi Bergen, Parlamentario di MEP 
sospechoso di violencia domestico 



NO obstante cu ainda dialuna ultimo, dia 11 di november, 
den un programa radial na Power FM Luigi Bergen a ne- 
nga rotundamente cu tin un caso penal contra dje, awor 
ta resulta cu t’asina ta! Parlamentario Luigi Bergen ta 
sospechoso di a maltrata su yiu muher den cas y Fiscal a 
manda yame otro siman dia 19 di november pa ll:00am pa 
un “Officierzitting”. Ey lo atende e miembro di Parlamento 
como sospechoso di a maltrata su mesun yiu muher mala- 
mente den cas. Su propio yiu muher a denunci’e. 

Loke ta bira interesante den e caso aki ta, si Parlamento 
(MEP-POR-RED) lo duna Luigi Bergen prohibicion di por 
representa Parlamento e.o. den reunionnan di Parlatino, 
manera nan a haci cu Benny Sevinger, tambe sospechoso 
den un caso penal di investigacion, yama Avestruz. Ta difi- 
cil pa Luigi Bergen biaha pa exterior, siendo un abusador, 
un persona cu a haci su mes sospechoso di violencia domes- 
tico. Lo sigui e caso aki masha di serca. 

Bolbiendo riba un entrevista cu Luigi Bergen tabatin na ra- 
dio Power FM di Otmar Oduber, a insisti di ta un persona 
integro. Cu ningun hende no mester mete den su asunto 
priva, manera e proceso di divorcio cu e tin cu su esposa. 
Luigi Bergen a declara cu no tin ningun caso penal contra 
dje. 


E1 a adminti si cu berdad su (ex) señora a keh’e na Polis, 
pero cu Fiscal a “seponeer” e caso. 

E unico motibo cu el a bay Corte ta pa atende su caso di 
divorcio y proximamente pa alimentacion di su yiunan y 
reparticion di bienes. Riba dje, el a hasta comenta di a keha 
su señora bek na Recherche pa “smaad”, esta difamacion. 

Pero awor a resulta cu Fiscal mr. Yolanda Pronk, a manda 
cit’e pa presenta otro siman na Ministerio Publico. E caso 
aki ta registra bou di “Parketnummer: P2019-15002”. E 
Fiscal a referi n’e Parlamentario como “verdachte van het 
plegen van mishandeling van zijn kind, gepleegd op of om- 
streeks de periode van 1 october 2018 tot en met 31 januari 
2019”. 

No ta conoci ki posicion Rocco Tjon y su hendenan lo tuma 
awor, sabiendo cu su colega no a papia berdad y cu ta un 
sospechoso di violencia domestico. 

Riba dje, Luigi Bergen ta hacienda tur lo posibel pa via 
Voogdijraad pa baha e placa alimentacion di su yiunan for 
di 950 florin pa luna pa 350 florin pa luna. Tur hende sa cu 
e suma aki no ta yega. E ta otro abuso. 

Si Luigi Bergen ser haya culpable di violencia domestico y 
di no kier cria su yiunan, e mester tene honor na su mes, y 
retira como Parlamentario. 

Ministerio Publico a 
caba di saca cantidad 
grandi di cobranza 



Ministerio Publico a saca siman pasa 6.000 carta di 
transaccion di boet. E cartanan aki lo wordo entrega 
na cas otro siman of e siman siguiente pa mas tarda. 

E ultimo dia pa paga e transaccion aki ta 16 di decem- 
ber 2019. Kier men cu Bo persona tin tempo te cu dia- 
luna 16 di december benidero pa paga. 

Despues di e fecha aki, Ministerio Publico lo hiba bo 
persona dilanti Corte. Paga tino cu e suma di boet cu 
wordo pidi dilanti Huez, ta regularmente cay mas halto 
cu e suma proponi awor den e transaccion. 

Ministerio Publico ta expect cu hopi hende lo bin paga 
den e simannan benidero y pesey cu a dicidi pa habri 
caha riba diabierna na november y december. Te ulti- 
mo caha di Ministerio Publico tabata semper cera riba 
diabierna. 

Pagonan por wordo haci na caha di Ministerio Publico 
na Rumbastraat 29, Camacuri. 


Den caso cu ta trata di un suma hopi halto y Bo perso- 
na ta desea pa page na partinan, Bo persona por pasa 
pa yega na un areglo. 

E boetnan por wordo paga online tambe via cuenta 
bancario 004000905 di ArubaBank. 

Si Bo persona ta cliente di ArubaBank, Bo persona ta 
habri e ‘address book’ den e app y ta busca ‘Ministerio 
Publico’. 

Bao di ‘invoice references’, ta yena e P-nummer, e let- 
ter S como betalingscode y e number di ID di bevolking. 
Por mira e P-nummer na man robez mas riba di e carta. 
Si Bo persona tin un otro banco (cu no ta ArubaBank), 
Bo persona ta yena e P-nummer, e letter S como betal- 
ingscode y e number di ID di bevolking bao di ‘descrip- 
tion’ den e app. 

Ministerio Publico ta habri tur dia di dialuna pa dia- 
bierna di 8.00’or tot 11.30’or di mainta y di 1.00’or te 
3.30’or di atardi. 

Servicio pa 
Comunidad 


?AWEMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas. 104 

Polis Santa Cruz.105 

Polis Shaba.107 

Polis Tipline.11141 


Ambulance San Nicolas. 

584-5050 

Ambulance Sasaki. 

582-5573 

Ambulance Wayaca. 

582-1234 

Hospital. 

527-4000 

Centro Medico San Nicolas . 

524-8833 

SVB (AO-Ziekmelding). 

527-2782 

Servicionan 

ELMAR Storingdienst. 

. 523-7147 

SETAR Storingdienst. 

. 117 

Digicel. 

. 145 

WEB Storingdienst. 

525-4600 

Reina Beatrix Int’l Airport. 

524-2424 

Serlimar. 

584-5080 

Arugas. 

. 585-1198 

Guarda Costa. 

.913 

Funeraria 

AD Patres. 

584-2299 

Aurora. 

588-6699 

The Olive Tree. 

. 582-0000 

Fundacion 

Rode Kruis Aruba. 

. 582-2219 

FADA. 

. 583-2999 

Fundacion Respeta Mi. 

. 582-4433 

Fundacion Guia Mi. 

. 587-1677 

Muhe den Dificultad. 

583-5400 

Telefon pa Hubentud. 

.131 

Centro Kibrahacha. 

, 588-3131 

Stichting Bloedbank. 

587-0002 

Mary Joan Foundation. 

. 588-9999 

Koningin Wilhemina Fonds .. 

. 582-0412 

Fundacion Pa Nos Muchanan. 

. 583-4247 


Cas Editorial 


fll£ 


* Media 

I iTf'hfi 

The Media Group 

Margñetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 




. Mai nta 


CE ' 


Corte di Prome Instancia tin unicamente 2 caso awe 


Horario 

Sospechoso 

Acto Castigabel 

08.15 

R.R.G.F. 

Pro forma. F. ta wordo acusa di violacion di un persona menor 
di edad den e periodo di prome di mei 2018 pa 31 di mei 2018. 

08.30 

M.G.B. 

G.B. ta wordo acusa di violencia riba 27 di april 2018 y di 
intento homicidio y intento maltrato di 14 te 15 di december 
2018. 




NISSAN I 
RONTIE 


AVAILABLK WITH 
GASOLINE OR 
DIESEL ENGINE 


STARTING FROIVt 


AWG 


33,814 


NISSAN FRONTIER 

SINCLE CAB | CASOLINE 

NISSAN FRONTIER 

SINGLE CAB | DIESEL 

NISSAN FRONTIER 

SINGLE CAB | 4X4 | DIESEL 

NISSAN FRONTIER 

BASE, DOUBLE CAB | GASOLINE 


AWG 33f 814* 

AWC 3 7,736 

awg 39 75o 

Awc 48f 230 


NISSAN FRONTIER AWG 

DOUBLE CAB | 4X4 | DIESEL 

NISSAN FRONTIER AWG 

DOUBLE CAB | 4X2 | DIESEL | FULL 
EQUIPPED | MANUAL TRANSMISSION 

NISSAN FRONTIER AWG 

DOUBLE CAB | 4X4 | TURBO DIESEL | 

FULL EQUIPPED 


52,894* 

67,946* 

80,560 


NISSAN iiNTELLIGENT MOBILITY 


*Prices include all taxes. Price offer based on in stock units. Only limited stock available per trimlevel. 


Caya Ernesto Petronia 21, Oranjestad, Aruba 
Tel: +297 528-9500 Email: info@topcar-aruba.com 


568-9793 S3 NissanAruba 

Investigacion di Banco Central di Aruba ta mustra 


Necesidad di fortalece indusion 
financiero digital na Aruba 


RECIENTEMENTE Banco 

Central di Aruba (BCA) a publica 
“Strengthening Digital Financial 
Inclusion in Aruba ” den cual ta 
presenta resultado di un in vestigacion 
nacional tocante aceso, uso y calidad 
di servicionan financiero na Aruba. 
E raport di investigacion 
ademas ta presenta un strategia 
integral consistiendo di diferente 
recomendacion pa fortalece 
inclusion financiero digital di Aruba. 

Pa un economia lora, placa mester 
circula. Inclusion financiero ta 
esencial pa desaroya un economia 
sostenibel unda ta fomenta 
participacion eficiente, confiabel y 
digital di consumidor y comerciante 
den e sistema financiero. 

Inclusion financiero digital ta 
un referi na aceso confiabel, uso 
responsabel y calidad sigura di 
servicionan financiero pa medio 
di sistemanan digital. Inclusion 
financiero digital ta importante pa 
fomenta stabilidad y educacion 
financiero, ademas di promove 
derecho financiero di consumidor. 
Generalmente, inclusion financiero 
ta encera diferente tipo di servicio y 
producto, incluyendo cuentanan di 
pago, ahoro, prestamo y seguro. 

Den un economia incluso, 
consumidornan tin aceso na 
cuentanan bancario basico, 
transaccionan financiero ta eficiente 
y sigur, unda ta respeta derechonan 
financiero di cada cuidadano. 
Cu digitalisacion di economia y 
comercio, tecnologianan digital ta 
integral pa servicionan publico y 
financiero, cu na su tumo ta rekeri 
seguridad digital (‘cyber security’) 
avansa. 

E resultadonan di e investigacion 
ta mustra cu aunke mayoria di 
consumidor y comerciante tin aceso 


basico na cuentanan bancario pa haci 
pago y transacion financiero (mas cu 
85%), tin un gap basta grandi pa cu 
cuenta di ahoro (menos cu 40%), 
seguro (menos cu 45%) y aceso na 
credito (menos cu 40%). Casi 60% 
di comerciante ta indica cu aceso na 
financiamento no ta facil. 

Pa loke ta trata finanza digital y uso 
di tecnologianan digital, mayoria di 
negoshi y consumidor ya caba ta usa 
intemet (mas cu 50%). Sinembargo, 
notabel ta cu apenas ta haci uso di 
‘mobile banking’ (menos cu 30%). 

A base di e resultadonan, e 
investigacion ta conclui cu tin un 
necesidad creciente di fortalece 
inclusion financiero digital y 
promove participacion y educacion 
financiero. 

Di e manera aki e raport ta presenta 
diferente recomendacion pa traha 
riba nivel nacional riba un vision 
y strategia pa fomenta inclusion 
financiero digital. Pa por logra 
esaki ta necesario pa traha un plan 
di maneho cu ta brinda diferente 
instrumento pa fortalece inclusion 
financiero digital na Aruba, incluso 
responsabilidad di sector publico y 
priva. 

Un di recomendacionan clave na 
Gobiemo ta pa establece cu un 
conseho nacional pa inclusion 
financiero na Amba cu lo enfoca 
riba diferente tema integralmente, 
incluyendo, ID digital, educacion 
financiero, derecho di consumidor y 
digitalisacion di nos infrastmctura. 

BCA ta gradici comunidad en 
general, especialmente consumidor 
y comenciante cu a participa den e 
estudio aki. E raport “ Strengthening 
Digital Financial Inclusion in 
ArubcT ta disponibel riba website di 
BCA (www.cbamba.org). 

Parlamentario Arthur Dowers (AVP) 

Integridad di Parlamentario Daphne Lejuez 
no ta wordo respeta pa Prome Minister 


Parlamentario di fraccion di AVP 
drs. mr. Arthur Dowers na nomber 
di partido AVP a condena e forma 
con Minister Presidente Evelyn 
Wever Croes, a manda menasanan 
serio den direccion di un miembro 
di Parlamento, Daphne Lejuez. 
Parlamentario Dowers a declara cu 
por a tuma nota con Prome Minister 
ora cu el a wordo puntra pa miembro 
di prensa su su partido ta condena 
menasanan dirigi n’e miembro di 
Parlamento Daphne Lejeuz, su 
reaccion tabata sorpresivo pero na 
mes momento di condena. 

“Na lugar di asumi su 
responsabilidad como lider di e pais 
y condena e menasanan aki, Evelyn 
a bisa e ex miembro di fraccion di 
MEP cu si su persona kier Sali for 
di su partido, e tin cu tene cuenta 
cu ningun hende di MEP lo no bay 
manda flor ni roza pa su persona. 

E expresion di roza ta comprendibel, 
ya cu e maleta di roza ta fresco 
den Premier su memoria pero ta 
sumamente tristo pa scucha un 
Minister Presidente cu na lugar 
di sigura trankilidad den e pais, e 
ta sali bin dilanti y manda riba un 
Parlamentario. 

Un Parlamentario cu tin derecho di 
scoge con cu e ta desea, kico e kier 
den e pais aki, sigur ora cu Aruba 
ta un pais democratico caminda 
bo no por como Gobierno, ya cu 
no por tin teror di estado contra 
di ningun hende y awor nos ta 
mira con un Minister Presidente 
ta sali bin dilanti y bisa cu e ta 
hasta compronde, pues den cierto 
sentido ta manda su hendenan pa 
bay menasa e Parlamentario aki 
pa motibo cu e tin otro opinion y 
vision. 

Ora cu Prome Minister bisa cu no 
ta wega di Barbie tin aki, ta lanta e 
pregunta con por ta posibel cu ora 
bo drenta un relacion c’un scorpion 
den un Gobierno caminda e mester 
ta wowo habri 24-7, con e por pensa 
cu no ta wega di Barbie tin. 

E miembro di Parlamento aki 
a dicidi cu e no kier ta parti di 
bagamunderia y falta di integridad 
te cu el a dicidi di sali for di e wega 
cu ta wordo hunga dor di Evelyn 
Wever Croes y Otmar Oduber, anto 
na momento cu el a sali bo ta bay 
bise p’e prepara su mes, pasobra 
menasanan ta bay sigui. 


Na lugar cu su persona condena e 
cosnan aki y para e forma di procede 
aki, e ta sali bisa cu awor menasanan 
lo bin p’e Parlamentario pa motibo 
cu el a haci un escogencia riba cual 
e tin derecho di haci den un sistema 
democratico. 

Nos miembro di fraccion drs. 
Mervin Wyatt Ras ya caba a biba 
e tipo di desaroyonan negativo aki 
di cerca hunto cu Parlamentario 
Tromp, kende awor ta brasa cu 
mesun Prome Minister aki pero nos 
no por bisa kico el a wordo priminti. 
Ta hopi tristo pa mira con un 
Minister Presidente, con un mama 
ta comporta su mes di e forma aki 
con e ta comportando su mes n’e 
momentonan ey. 

E mascara di sra. Evelyn Wever 
Croes y partido MEP a cay un bes 
mas y otro cos hopi tristo cu nos a 
mira con ta trapa riba democracia, 
t’e hecho na momento cu lider 
di fraccion di MEP ta sali bisa cu 
nan di MEP ta contra di e señora 
Parlamentario, kende a tuma su 
retiro, pasobra el a expresa su 
opinion. 

Nos estado di derecho ta duna 
bo e libertad como miembro di 
Parlamento, pa ‘zonder lasten en 
lusten’ por tuma un decision y 
ningun momento e tin cu pidi Rocco 
Tjon kico ta su opinion ya cu e no 
mester di tene cuenta cu opinion di 
Rocco ya cu e por sali pafo y duna 
su opinion manera cu e ta haya ta 
bon. 

Rocco Tjon ta admiti awor pa 
publicamente, loke ta un berguensa, 
tambe Presidente di Parlamento Ady 
Thijssen, cu señora Daphne Lejuez 
no tabata sostene e trapamento di 
derecho di Parlamentario Benny 
Sevinger y tampoco Ricardo Croes 
a sostene esaki. 

Pues nan ta bisando cu nan sa cu 
nan tin un minoria den Parlamento 
y tog Rocco Tjon y Endy Croes, 
kende a bay cu tur placa di Lotto 
y tambe Luigi Bergen y tambe Ady 
Thijssen caminda nan cuater di 21 
miembro di Parlamento, caminda 
nan 4 tin menos voto cu Benny 
Sevinger, kende den Parlamento 
ta representando pueblo den forma 
sumamente amplio, anto net nan 4 
ta dicidi cu sr. Sevinger su derecho 
tin cu wordo trapa ya cu segun nan 
e ta sospechoso. 


Ta nan mes a haci denuncia contra 
Benny Sevinger y asina nan a 
dicidi cu e ta sospechoso, pero por 
a scucha Luigi Bergen bisa cu e 
tambe tabata sospechoso pa motibo 
cu su yiu a entrega denuncia contra 
di dje pa maltrato, pero cu esey no 
ta asunto di ningun hende. 

Awor nan si kier husga un hende, 
caminda Bergen a acusa Baboe 
Hoek di ta actua como Huez, pero 
Luigio Bergen, Rocco Tjon, Endy 
Croes y Ady Thijssen, a bira Hof 
van Justitie. 

Mi ta kere c’un bes mas a wordo 
demostra c’un set di hendenan sin 
berguensa ya cu no por bisa otro, 
ta haci nan mes culpabel pa trapa 
derecho di otro hende. 

Por a scucha Prome Minister bisa 
algo comico ora cu el a declara cu 
nan tin cu traha duro ya cu pueblo 
tin hopi reto, pero pueblo no tin 
ningun tipo di reto, ta saco di Papa 
tin reto, anto e retonan ey poco 
poco ta wordo cumpli cu nan ya cu 


nan ta e saco di Papa cu placa di 
pueblo. 

E pober cu nan ta kita su awa y 
coriente, laga nan den scuridad, 
laga nan boca seco, tur por pero 
Papa su saco si ta gordo atrobe y 
tur hende sa con e placa ey ta lora 
entre otro via Irus Crius y cerca 
kende e ta yega. 

Pueblo keda pendiente ya cu 
e abuso aki cu ta wordo haci 
contra pueblo, lo no wordo tolera 
pa partido AVP y pa nos no ta 
importante si ta Parlamentario di 
MEP of cualkier otro fraccion, 
pero como Parlamentario bo tin cu 
wordo respeta. 

Ora cu nos mira cu gobernantenan 
ta usa medionan di comunicacion 
pa manda menasanan pa un 
miembro di Parlamento, nos di 
AVP ta condena esaki y si ta 
necesario nos lo denuncia esaki 
tambe internacionalmente,” 

Parlamentario Arthur Dowers a 
declara. 


q pay.aw 

The easy way to pay 


Cumpra, Order, Paga y Manda Placa 
cu bo celular. 

Bcm celebra cu Colegio Arubano 



ItlCII \ltl) IIAItMS : 






FIN Dl AÑA 


-PROBECHA- 


SERViClO RESIQENCIAL & COMMÉRCIAL 


f Awg. \ 

JL,50 

p° 17)3 
20 m 3 of mas 


Yama awor mes: 

582-4684 

7)l tft. 'Burtiet: 

594-3757 


rnrbucket@ecotech.aw 

www.ecotecharuba.com 


) SIGI NOS ARIBA FACEBOOK 



E añanan na scol secundario ta pa hopi hende un periodo di cual nan 
tin masha bon recuerdo. E ex-alumnonan di Colegio Arubano tambe ta 
recorda cu masha placer e tempo ey, cu tabata determinante pa nan 
futuro. 

Nan ta recuerdo di les for di e docentenan cu a inspira, e localnan, e 
pleinchi di scol, e actividadnan pafo di scol y tur amistad cu a nace du- 
rante e añanan aki. Nos ta spera cu abo tambe tin bon recuerdo di Cole- 
gio Arubano y cu un laso duradero a surgi entre abo y nos scol. 

REUNION: 23 DI NOVEMBER 2019 

Dia 23 di november 2019, nos ta celebra 60 aña di existencia durante un 
reunion festivo, pa cual nos tin e grato placer pa invita bo. 

Esaki ta un oportunidad unico, pa bo bolbe bishita bo scol, paden y pafo, 
combersa cu ex-compañeronan di klas y disfruta di e presentacion mu- 
sical. Nos ta en espera di bo presencia, pa duna bo un bon-bini y un 
recorido na bo scol, unda bo a pasa hopi aña di bo hubentud. Carchi di 
entrada p’e reunion festivo ta obtenibel na scol, na nos Oficina di Secre- 
tariado. (e-mail: info@colegioarubano.aw) 

E NECESIDAD PA REPARACION GRANDI 

Cu e recaudacion di e “Reunion Fundraising Event” aki, cu lo tuma 
lugar n’e “Reunion Plaza”, Colegio Arubano lo financia e reparacionnan 
necesario di e scol. 

For di su fundacion na 1959, naturalmente a drecha hopi cos n’e scol y 
na enseñansa. Nos ta purba bay cu tempo. 

Den e añanan benidero, nos kier sigui cu renobacion y mantenemento 
di e edificionan di scol, pero lamentablemente e medionan financiero no 
ta alcansa. 

P’esey nos a acerca compania- y otro instancianan, pa nan duna nos 
apoyo financiero den e trabou grandi di reparacion di Colegio Arubano. 

Sigui na pagina 9 > 

5 Kectoren 
C olegio Arubano 
juni 2013 


COLE< 

'RUP 



Cu bo ayudo nos ta 
compromete nos mes 
optimalmente pa un 
enseñansa di HAVO- y 
VWO di calidad halto 
na Aruba. E genera- 
cion actual y esnan den 
futuro merece esey. 
Cu gusto nos ta topa 
bo dia 23 di november 
benidero na bo Colegio 
Arubano. 


BO APORTE TA BON-BINI! 

Nos kier haci un apelacion na abo tambe, como ex-Colegiano, 
pa bo ayudo. Nos ta pidi bo pa haci un donacion na Colegio 
Arubano. Cada suma ta sumamente aprecia. 

Tur placa ta destina 


na reparacion, mehora- 
cion y renobacion di 
nos scol. 

Nos ta spera cu bo 
duna nos bo sosten! Bo 
por deposita bo contri- 
bucion riba nos cuenta 
di banco na RBC Bank 
31336649, Aruba Bank 
16602269 of CMB 
21078005, cu e nomber 
“Steun opknappen Co- 
legio Arubano ex-Cole- 
giaan”. 


SIGUI NOS 
KOOYMAN.ARUBA 


O KOOYMAN | 

THERE IS SOMETHING TO DO_ 


DEALS OF THE WEEK 

november t/c diahuebs 21 di november 201 9,tanten_t in den stock. 


Oferta ta 


valido di diabiema 15 di 


ORGANIZER PA CUSHINA - AUSTIN 



•Setdi 6 pida 
•25.1"x5.72"x 9.38" 

• Material di calidad 

• Por personalisa orden di organizer 

• Obtenibel den color preto y nickel 

• Accesorio no ta inclui 


129 ?^ 


0099 

M M • pa tur color! 

of 4000 Fun Miles 


SPOTLIGHT DI CHROME 


• Obtenibel den 1 spot of 3 spots 
•Acabadochrome 

•Glas clear 

• Bombiyo nota inclui 



■y ——- - 

w v y 


40^ 


35 




34 . 1 spot 

of 1374 Fun Miles 


98 


103 3spc,s 

of 4160 Fun Miles 


WASTE BASKET DI CHROME 


•Bari sushi rondo 
•Capacidad 71 
•0 22 cm 
•Haltura 30 cm 


40^ 

34 ." 

of 1400 Fun Miles 



TEGEL PA MURAYA 
NATAL BLANCO 

•20.5 x 20.5 cm 
• Semi gloss 




99 


p/m 

of 680 Fun Miles 



H £• ■ 

hUU tnileS REDEEM 

OPEN fimwithin^nu/ruKhl FUN MILES 


^ KOOYMANBV.COM O KOOYMAN.ARUBA 


O KOOYMAN 

THERE IS Al v»At s SOMETHING TO DO 

JOIN OUR AWARD - WINNING TEAM 


B U C U T f ,^ TARA 

BEACH RESORT * ARU8A 


Ranked among top 10 Hotels in the World by TripAdvisor 
Featured in top 10 Hotels in the Caribbean by Travel + Leisure 


EXCELLENT BENEFITS: 

Competitive Salaries, Pension Plan, Health-Disability-Life Insurances, Dental & Vision lnsurance,Savings 
Plan, Loan Availability, Shift Meal, General Bonus. 

REQUIREMENTS: 

Proficient in English for all positions is required. 


HUMAN RESOURCES MANAGER 

- Previous relevant HR experience required 

- Excellent verbal and written skills in English and Dutch, Papiamento and Spanish are a plus 

- Excellent administrative skills including Microsoft office, experience with HRM software is a plus 


MAINTENANCE TECHNICIAN 

- HVAC, Mechanical and electrical skills / experience 

- Ability to work shifts, flexible and can work independently 

- Prior relevant work experience required. 

CONCIERGE 

- Excellent verbal and written skills in English, Italian and German are a plus 

- Previous experience as concierge or front office is a plus 

- Excellent interpersonal skills and computer skills 


CHEF DE PARTIE 

- Detail-oriented, knowledge of HACCP & food safety 

- Must have experience in fine dinning and be familiar with special diets 

- Must be able to delegate to a small kitchen team 


To aply, please send your resume by Email: 
jobs@bucuti.com or Call: 583-1100 ext 136 for more information. 


Aruba Bank 
cu oferta di 
hipoteca awe 15 
di november na 
evento di DIP 

Aruba Bank lo ta presente cu un booth cu 
informacion y guia pa ceramento di hipo- 
teca pa tur futuro doño di tereno n’e ultimo 
evento di pre- reservacion di tereno pa 2019 
di DIP. 

E evento lo tuma lugar na Club Caiquetio 
awe dia 15 di november pa 5:00 di atardi te 
cu 7:00 di anochi. 

Gobierno lo duna splicacion amplio y detaya 
na tur doño di tereno. E formula di pre-reser- 
vacion ta pa e futuro doñonan por regla un 
financiamento na banco, prome cu otorga e 
tereno na nan. Cu e sistema aki ta evita cu 
e ciudadano tin tereno na su nomber, pero 
no ta construi nada riba dje. 

Aruba Bank, semper pro activo, lo ta pre- 
sente n’e evento pa atende tur cliente cu in- 
formacion, ofrece nan e diferente paketenan 
di hipoteca pa construi e cas di nan soño. 
Aruba Bank tin varios oferta cu ta cumbini 
e futuro doñonan di un tereno pa nan cas, 
den cual ta financia e cas, ta atende cu e 
tramitenan di notario, seguro y hasta mue- 
blenan. Di e forma aki e cliente ta cera un 
solo hipoteca cu ta encera e cas completo. 

Ta invita tur persona cu ta atende e evento 
pa haci uzo di e oportunidad pa busca mas 
informacion riba e paketenan di hipoteca cu 
Aruba Bank tin pa ofrece. 

E ekipo completo di e seccion di hipoteca 
lo t’ey pa comparti tur informacion y duna 
guia na e clientenan den con pa atende e 
asunto aki mihor. Ta hopi importante pa 
menciona cu e periodo di pre-reservacion ta 
di 30 dia cu NO ta wordo prolonga. 

PECIALS 




Offer is valid from 15 November - 21 November 2019 and while supply lasts 


FLOUB 

tortiius 


THANKS FOR SHOPPING LOCAL 

Johnsen 

notary services 

AUCTION 
THURSDAY 
December 12, 2019 


On Thursday December 12, 2019, at 11 AM, at the 
Conference Room of the Chamber of Commerce, Aruba, will 
be auctioned in public. ex. art. 3:268 jo. 3:254 Civil Code of 
Aruba: 


A residential house, locally known as 

COCHINILLA 54 

standing on a parcel of full ownership land, ca. 590 
m2 in size, situated at Papilon in Aruba, being a part 
of the parcel as further described in measure 
document 5 M 98 / 1967, with index number D 
12352. 

Starting bid: Afl. 150.000,-- 

AUCTION NOTARY: T.R. JOHNSON 

The auction is subject to the general conditions for foreclosure 
auctions and special auction conditions which will be determined 
by civil law notary T.R. Johnson. 

The auction will take place by raising bids (in Dutch: “bij opbod”) 
and by decreasing bids (in Dutch: “bij afmijning”), in one session. 
Seller has the right to not accept any bid, at his sole discretion. 
The auction may be stopped or postponed at any time. 

A private bid can be submitted until November 27, 2019, 5 PM. 
Each bidder must be able to submit a bankguarantee issued by 
a reputable bank in Aruba to the amount of the highest bid 
increased with an amount equal to the auction costs. 


For more information: 


WWW.j OHNSONNOTARY.COM 


Dia Nacional di 
Estudio di SAM 
tabata un exito 



RE CIENTEMENTE Departamento di 
Enseñansa Aruba (DEA), den cooperacion es- 
trecho cu Centro pa Desaroyo Profesional Con- 
tinuo (CDPC) di Instituto Pedagogico Arubano 
(IPA), a organisa un Dia Nacional di Estudio 
di Scol Arubano Multilingual (SAM) pa Ense- 
ñansa Preparatorio. 

E dia Nacional di Estudio di SAM tabata un 
dia den cual e maestro- y cabesantenan a haya 
informacion tocante e ultimo desaroyonan riba 
tereno di idioma y comunicacion en general y e 
metanan nucleo di idioma y educacion di ense- 
ñansa primario di Aruba en particular. 

Tambe nan a experencia e contenido na nivel 
di actividad den klas den e forma pedagogico 
didactico cu e metanan nucleo ta trece cu nan, 
uzando parti di e material educativo special- 
mente desaroya teniendo na cuenta nos meta- 
nan nucleo y e contexto di nos muchanan. 

Sr. Carlos Rodriguez Iglesias, orador invita p’e 
Dia Nacional di Estudio di SAM, a duna un 
presentacion titula: “Language and critical 
thinking” (“Lenga y pensamento critico”). 

Durante su presentacion sr. Rodriguez Iglesias 
a papia tocante con lenga y pensamento ta bay 
man den man. E1 a papia tocante con e habili- 
dadnan di pensamento critico no ta basa sola- 
mente riba e hecho di ta critico y cu no mester 
siña nan solamente den enseñansa superior. 

Sigui na pagina 13 > 

E1 a splica cu pensamento critico ta un termino uza p’e 
educadornan pa describi e formanan di aprendisahe, pens- 
amento y analisis cu ta bay mas leu cu simplemente memo- 
risa y corda informacion y hecho. E1 a menciona cu ta un 
termino general cu por aplica na un variedad amplio di 
proceso di pensamento. 

Den su expresion mas basico pensamento critico ta tuma 
lugar ora un studiante ta analisa, evalua, interpreta of 
sintetisa informacion y ta aplica pensamento creativo pa 
formula un argumento, resolve un problema of yega na un 
conclusion. 

Sr. Carlos Rodriguez Iglesias tambe a menciona cu siña- 
mento di lenga ta un responsabilidad comparti. 

E responsabilidad di aprendisahe di idioma ta comparti 
dor di studiante, mayor, maestro y comunidad en general. 
Studiante ta rekeri oportunidad continuo pa uza lenga den 
tur su formanan. E oportunidadnan pa siña idioma ta pre- 
sente nan mes na cas prome y ta extende na medida cu e 
muchanan ta move den comunidad en general. 

Scol ta proporciona e entornonan den cualnan e studian- 
tenan ta sigui desaroya e conocemento, habilidad y strate- 
gianan linguistico pa logra e obhetivonan personal, social 
y academico. Desaroyo di lenga ta responsabilidad di tur e 
maestronan. 

No por keda sin menciona cu e presentacion di sr. Rodri- 

guez Iglesias tabata hopi interesante y 

alabes mester bisa cu e encuentro completo a bay den un 

esfera superpositivo y den un ambiente 

trankilo y supereducativo. 

Tur e scolnan a ricibi henter e contenido uza riba e dia aki 
den forma digital, pa di e forma aki realisa e metanan di 
digitalisacion y sostenibilidad. E feedback di e participan- 
tenan tambe lo wordo tuma den forma digital. 

P’esey ta haci un apelacion na tur hende cu tabata pre- 

sente e dia aki pa duna nan 

Feedback. 

Departamento di Enseñansa Aruba (DEA) conhuntamente 
cu Centro pa Desaroyo Profesional 

Continuo (CDPC) di Instituto Pedagogico Arubano (IPA) 
kier a tuma e oportunidad aki pa yama danki na tur per- 
sona cu a forma parti di e Dia Nacional di Estudio di Scol 
Arubano Multilingual (SAM). 

Pa mas informacion por acudi na nos website [ea.aw] y 
busca Scol Arubano Multilingual den e 
alfabetmenu. Tambe por sigui desaroyonan relaciona cu 
Enseñansa na Aruba atrabes di facebook y Instagram @ 
educationaruba. 

CEDE Aruba hunto cu Oranje Fonds ta 
da p # e di 8 edicion di Aruba Doet 

dianan 1 3 y 14 di maart 2020 



CEDE Aruba su team nobo ta cla pa cuminsa cu un di e ac- 
tividadnan social mas conoci y anticipa den nos comunidad. 
Aruba Doet durante 7 aña a yuda trece cambionan struc- 
tural, eventonan social, clean ups, verfmento, plantacion y 
un gran cantidad di trabou social den nos comunidad. 

Un di e acontecimentonan social mas anticipa a start sali 
dunando informacion na diferente instancia durante un en- 
cuentro siman pasa. Durante añanan por a nota e interes 
den hoben y adulto, companianan cu ta recruta boluntari- 
onan cu activamente ta yuda den un of otro instancia. Mas 
di 3000 boluntario ta yuda durante 2 dia di actividad social. 

Tur instancia, boluntario y comercio por cuminsa registra 
caba online p’asina forma parti di edicion # 8 di Aruba Doet. 
Edicion # 7 tambe a conoce un mascota cu a hala atencion di 
tur hende cu ta 

“DOETIE”, un blenchi representado e forma rapido y eficaz 
di traha di un proyecto pa otro. 

E edicion # 8 tin un adkisicion adicional, a introduci un “Ear- 
ly Doetie Deadline”. Tur instancia cu registra nan proyecto 
prome cu dia 16 di december 2019, lo ricibi DOETI Gadgets 
y tambe e boluntarionan lo ricibi nan Pico Bello Icecream 
durante di Aruba Doet weekend. 

Ta momento pa sea creativo, prepara bo proyecto, pone bo 
vision pa mehoracion di un of otro instancia. Crea evento 
social cu nos grandinan personanan cu limitacion of cu nos 
muchanan. 

Por registra via website www.arubadoet.aw of yama Vicky of 
Paulien na 58237666 of 5929545. 

Boluntario, comerciante, fundacionan registra, corda ban 
“Haci bon, Pasa bon” cu Aruba Doet 2020. 

Minister Dangui Oduber 
a anuncia renobacion di 
pier na Spaans Lagoen 



DIARANSON atardi Minister di Turismo, Salubridad Publico 
y Deporte sr. Dangui Oduber tabata presente n’e pier di Spaans 
Lagoen. Demas invitadonan presente e atardi aki tabata entre 
otro Directiva di Fundacion Centro Pesca Hadicurari y e pisca- 
dornan cu ta haci uzo di e pier. 

Den un ambiente ameno Minister Dangui Oduber a anuncia na 
tur presente cu e pier di Spaans Lagoen lo haya su renobacion. 

Pa varios aña caba e pier na Spaans Lagoen ta den un estado 
deplorabel, tabata 5 aña pasa cu Fundacion Centro Pesca Had- 
icurari a haci un peticion pa drecha e pier n’e Gobierno anterior, 
pero esaki a wordo hinca den lachi. Minister Oduber si a wak e 
importancia y a cumpli cu e deseo di e piscadornan, di e forma 
aki Gobierno ta duna atencion debido na nos piscadornan. 

E renobacion aki ta wordo realisa conhuntamente cu Fundacion 
Centro Pesca Hadicurari.Un pier den un bon estado ta facilita 
nos piscadornan den nan trabou diario y tambe ta duna protec- 
cion n’e botonan. Danki na nos piscador, e restaurantnan na 
Aruba por ofrece nos turistanan pisca fresco cual ta contribui 
grandemente n’e gastronomia di e cushina Arubiano. 

Minister Dangui Oduber kier a felicita pueblo y muy especial e 
piscadornan cu ta bay haci uzo di e pier. 

Finalmente e mandatario a gradici Fundacion Centro Pesca 
Hadicurari pa nan contribucion. 






Win 
5 pairs 

of Nike 
sneakers 
and 20k 
Fun Miles! 


This Thanksgiving, Nike Aruba is 
giving back! Shop at Nike Aruba on Caya Betico 
Croes or at Paseo Herencia before December 15 th , 
and you’ll automatically enter the raffle with every 
purchase of f 100 or up. (Be sure to swipe your 
Fun Miles card!) As a bonus, every Saturday 
in November the Fun Team will visit NIKE 
Aruba with its amazing Wheel of Prizes 
Ready to win with Nike Aruba? 

Just do it! 

n@oi funmiles.net 


\bVea^ 


fUñ::\ 

miles 

Gobernador Boekhoudt 
a inaugura Proyecto 
Conservacion di Shoco 
na Tierra del Sol 



DIASABRA mainta dia 9 ultimo, e auto di Gobernador a 
para n’e golf course di Tierra del Sol Resort. Sr. Alfonso Boek- 
houdt a ser ricibi p’e Gerente General sr. Cisco Quant y e 
Presidente di Aruba Birdlife Conservation, sr. Greg Peterson. 
Hunto nan a compañe p’e “Hole # 14”, cu t’e “Signature Hole” 
di Tierra del Sol. 

Sra. Natasha Silva, Gerente di Conservacion, y sr. Gian 
Nunes, Hefe di Investigacion di Parke Nacional di Aruba y sr. 
David Johnson di “Global Owl Project” a topa cu nan n’e “Hole 
# 14”, un lugar special unda e empleadonan di Golf Course y 
boluntarionan di Aruba Birdlife Conservation ya tabata pre- 
sente. 

Casi 3 aña pasa Aruba Birdlife Conservation y Parke Nacio- 
nal Aruba a forma un asociacion pa rescata e Shoco di extin- 
cion. Nan a busca un socio internacional y a invita e “Global 
Owl Project” pa uni cu nan den nan esfuerso. Nan a traha un 
plan hunto y nan a aserca Cisco Quant di Tierra del Sol cu e 
peticion pa bira nan socio di Aruba su promo proyecto di con- 
servacion di Shoco. E resto ta historia.... 

Un aspecto fundamental di e proyecto di conservacion di Sho- 
co ta encera ofrece e Shoconan neishinan artificial cu ta poni 
strategicamente na lugarnan cu no ta na peliger. Durante un 
periodo di dos aña, 22 neishi artificial a ser poni na varios 
lugar banda di e golf course di Tierra del Sol. 

Y e bon noticia ta cu e Shoconan ta gusta nan neishinan arti- 
ficial nobo! 

E socionan a acorda cu awor t’e momento propisio pa lansa e 
proyecto unico aki. Tierra del Sol tabata cla pa fungi como e 
prome ehempel di Aruba su proyecto di conservacion di Shoco. 



Gobernador Boekhoudt ta un gran amante di naturalesa cu a 
mustra un interes den e proyecto di conservacion di Shoco for 
di prome dia. 

Algun siman pasa, Gobernador a haci un bishita informal na 
Tierra del Sol pa ricibi mas informacion detaya con e progreso 
ta bayendo. Durante e bishita aki el a descubri cu un pareha 
di Shoco a muda pa “Hole # 14”. 

Si, exactamente, e “Hole” mas importante di Tierra del Sol. 
No falta pa bisa nada cu t’e neishi artificial aki cu a ser scogi 
pa t’e lugar di lansamento di e proyecto. 

Diasabra 9 di november 2019, e ceremonia a tuma lugar y 
a cuminsa cu revela un borchi nobo na golf course. Ya cu e 
Gobernador a descubri e Shoconan n’e neishi aki e lo carga e 
nomber di “The Governor’s Burrow”. 

Pa seya e lansamento, Gobernador a pone e stand di Shoco 
dilanti di e neishi artificial. Y enberdad mescos cu “Hole #14”, 
di awor en adelante “Governor’s Burrow” tambe lo ta number 
14. Nos ta agradecido na Gobernador di Aruba y na Tierra del 
Sol cu a pone nan confiansa den e socionan di Conservacion di 
Shoco. Nos ta gradici e empleadonan di Tiera del Sol pa nan 
asistencia incansable. Aruba Birdlife Conservation ta extende 
e sintimentonan di aprecio na su socionan di Parke Nacional 
di Aruba y “The Global Owl Project” pa nan contribucion n’e 
Conservacion di Shoco na Aruba. Un palabra di danki special 
na tur cu ta duna nos sosten y mas aun na nos boluntarionan 
fabuloso. 

Lider di partido MEP, Evelyn Wever Croes: 

Apesar di retiro di Daphne Lejuez, 
Gabinete Wever-Croes ta sigui traha pa trece 
e stabilidad politico cu Aruba mester 



“AWE mi a wordo sorprendi p’e carta di retiro di 
Daphne Lejuez, cu a wordo treci pa mi via un deur- 
waarder. Sorprendi, pasobra mi tabatin contacto cu 
sra. Daphne Lejuez ultimo dianan cu tabata mustra 
normal. 

Sorprendi, pasobra el a pidi mi pa ami atende su pre- 
ocupacionnan pa cu e ley di Serlimar, pero mi no a 
tende mas di dje. Sorprendi tambe, pasobra e semper 
a bisa cu e lo no bay cu asiento di partido. 

Sinembargo esaki ta algo cu partido MEP lo atende cu 
ne”, asina lider di MEP, Evelyn Wever-Croes a cum- 
insa e conferencia di prensa di partido MEP diaranson 
atardi. 

Wever-Croes a sigui bisa cu e paso cu Daphne Lejuez a 
tuma sigur no tabata un paso facil, y ta desea Daphne 
tur cos bon. 

“Como Prome Minister di nos pais mi tin cu bisa cu e 
desaroyo aki nada no ta cambia pa Gobierno, 
Coalicion MEP, POR, RED ta sigui goberna a base di 
e acuerdo di gobernacion “Hunto Pa Aruba” y nos lo 
sigui atende e retonan real di nos pais y brinda nos 
pais e stabilidad cu Aruba mester. 

Pasobra na fin di dia, t’esey ta importante. Ta stabi- 
lidad lo trece progreso y bienestar pa tur ciudadano 


especialmente na esnan di menos recurso. 

Mi ta lamenta e decision aki di un miembro di nos 
coalicion, pasobra mi ta di opinion cu riba tur cos nos 
mester di stabilidad. Nos tur hunto - Daphne tambe 
— a scoge pa un coalicion dos aña pasa pa trece stabi- 
lidad den nos pais. Nos cada un a pone nos interesnan 
personal y di nos partido un banda pa pone e interes di 
Aruba y stabilidad di Aruba na prome lugar. 

Mi a compronde cu e decision ta basa riba malcontento 
con cos a bay, cosnan cu por a irita otro. Pero tur ta 
parse mi cosnan cu por a wordo atendi na mesa inter- 
namente. 

Pasobra mas aleu cu un ley of un iritacion entre cole- 
ganan, tin e interes di Aruba y esey ta stabilidad. Mi 
a compronde cu el a indica cu e lo sigui sostene e bon 
maneho di nos Gobierno y mi ta conta riba esey. 

Ban hunto demostra awor cu ta interes general di 
Aruba ta na prome lugar. Ora bo curason ta cerca di 
pueblo, bo ta haya solucion pa cualkier problema of 
situacion. 

Nos semper a pone interes general di Aruba na prome 
lugar y nos lo sigui hasi esey”, segun Lider di MEP, 
Evelyn Wever Croes. 

MIAMI ART WEEK 

December 2-8, 2019. 


Di dos parti di un articulo tocante e evento global di arte na Miami. 
Pa: Stan Kuiperi / ArtViews Aruba. 


P’E mas di trinta pais di region Caribe, Miami semper a 
hunga un papel prominente como destinacion pa compras 
y entretenimento. Sinembargo, p’esnan cu ta mira mas leu 
cu esaki, e MIAMI ART WEEK a transforma Miami den un 
mecca cultural-artistico nobo cu tambe ta inspira otronan. 
Un ehempel di esaki t’e Wynwood Art District cu ta forma e 
berdadero start p’e actual Murals Project di Aruba na San 
Nicolas. 


ta den e vanguardia di e mercado di arte emergente y pro- 
gramacion creativo multi-disiplinario, y ta spera di por rici- 
bi mas di 55.000 bishitante e aña aki. SCOPE ta organisa 
fairnan tambe na New York y na Basel. 



E evento di arte di december ta wordo yama na diferente 
nomber, p.e. ‘Art Basel’, ‘Miami Art Week’, ‘Miami Art 
Fair’, etc. Tur esaki ta corecto en parte. Aki ta usa Miami 
Art Week como nomber colectivo pa tur e eventonan cu ta 
tuma lugar. 

E evento ta un reunion impresionante di varios ‘art fair’ 
hopi grandi den pavillon y convention centrenan, exposi- 
cionnan den galeria, museo, bario y hotelnan, presentacion, 
performance, concierto y cinenan di arte, y discusion, lec- 
tura y presentacionnan di bukinan di arte. E meta ta pa 
expone, experiencia y cumpra arte. 

Aki ta sigi trata algun di e art fairnan mas conosi na Mi- 
ami City, cu ta: Art Miami / Context Art Miami / Miami 
River Art Fair / NADA Miami / Pinta Miami / Red Dot 
Miami / Spectrum Miami. 

Na Miami Beach tin: Art Basel Miami / Design Miami / 
Art Now Fair / Scope Miami Beach / Aqua Art Miami 
/ Ink Miami / Pulse Miami Beach / Superfine! Miami 
Beach. 



PULSE 

PULSE MIAMI BEACH tambe ta situa riba beach, na hal- 
tura di Mid-Beach, y esaki ta su di 15 edicion den Miami 
Art Week. E tin un enfoke special riba artistanan y riba 
e dialogo entra artistanan encuanto e ultimo desaroyonan 
den arte contemporaneo. 

PULSE ta conoci como un “espacio pa siña y discubri”. Esaki 
tanto p’e coleccionista experiencia como p’e amante di arte 
emergente, y pa medio di un programa cu arte visual, per- 
formance, video y film, scultura, instalacionnan, y mucho 
mas. 



AQUA 

AQUA ta situa den un espacio unico, den un hotel chikito 
na Ocean Drive den South Beach. Durante ART MIAMI 
WEEK, tur kamber ta wordo reserva p’e art fair y nan ta 
bira 52 mini-galeria pa mas di 135 artista internacional 
emergente di hopi diferente pais. 


SCOPE 

SCOPE ta un fair hopi conoci y ta situa riba beach, na hal- 
tura di South Beach banda di Ocean Drive. E fair aki ta 
den su di 19 edicion y ta contene no menos cu 140 galeria. E 


E exposicionnan di cuadro, fotografia, imprenta, y scultura 
tamaño chikito y mediano den e kambernan rond di un pa- 
tio interior cu mata y iluminacion, ta crea un ambiente hopi 
diferente, local y intimo cu ta ‘energized’ pa eventonan cre- 
ativo den oranan di anochi. 

DESIGN MIAMI 

DESIGN MIAMI ta otro exposicion unico, cu ta situa na 
Miami Beach net dilanti Art Basel den Miami Convention 
Center. E ta hopi conoci pa su exposicionnan bunita di ga- 
lerianan di diseño cu ta celebra diseño artistico y artesanal 
funcional den arkitectura, mueblenan, moda, obhetonan di 
arte, etc. 

Design Miami ta un foro global pa diseño internacional, co- 
laboracionnan entre diseñadornan, y discusionnan cu panel 
y lecturanan pa expertonan den diseño di tur parti di mun- 
do, y e ta forma un partner perfecto pa Miami Art Week. 



PEREZ ART MUSEUM MIAMI 

PEREZ ART MUSEUM MIAMI (PAMM) t’e museo pa arte 
moderno y arte contemporaneo di siglonan 20 y 21 mas 
prominente di Miami, y como ganador di award di arki- 
tectura e t’e ‘flagship’ di Miami Art Week. Su recepcion di 
apertura anual ta legendario, y e multiple espacionan di 
exposicion ta ofrece un muestra impresionante di arte cu 
ta enfoca riba e diversidad cultural di Miami y tambe riba 
e posicion unico di PAMM riba e crusada entre continen- 
tenan Americano. 

Banda di su coleccion grandi di arte, e museo ta ofrece liter- 
atura, productonan, presentacionnan y un bista magnifico 
di Miami su Biscayne Bay. 

WYNWOOD ART DISTRICT 

Wynwood ta un distrito entre downtown Miami y Little 
Haiti. Na aña 2000 famia Goldman a cuminsa transforma 
e espacio di un bario di deposito bieu pa “one of the world’s 
coolest neighborhoods ” (Vogue Magazine). 

E transformacion aki ta un di e shete (7) milagronan di e 


mundo di arte. Banda di ta un exposicion exterior perman- 
ente di street art di e mihor grafitistanan di mundo manera 
e.o. Kobra (Brazil), Wynwood tambe ta atrae bishitantenan 
pa medio di su galeria, bar, tienda y boutiquenan, y su vibe 
artistico general. 

E bario ta loke un medio ambiente humano mester ta, inte- 
grando arkitectura y expresion creativo organicamente. 



Mester menciona cu CEO di Wynwood Walls Jessica Gold- 
man y un team di Wynwood a bishita Aruba na juni 2015 
caba riba invitacion di Minister President Mike Eman, y 
a explora posibilidadnan pa un proyecto similar na Aruba. 
Nan vision colectivo y e input local despues tabata e ber- 
dadero cuminsamento di e actual muralnan na San Nicolas. 



Decenas di miles di amante di arte, artista y coleccionista di 
henter mundo lo bishita Miami Art Week 2019 pa ta parti 
di un experience impactante y inolvidabel. Pa dos motibo ta 
recomendabel pa nos di Aruba tambe haci esaki: 

E ta serca den nos area, y, mirando cu nos ta biba den un 
comunidad hopi chikito cu masha poco actividad artistico 
di nivel profesional, e ta un bon oportunidad pa amplia nos 
horizonte creativo-intelectual, enrikese nos conocemento, y 
hasta descubri mas di nos mes persona. 

Pa artistanan local e ta hasta un obligacion. 

Pa tur informacion specifico encuanto programacion, espa- 
cio, horario, entrada, etc. di MIAMI ART WEEK, ta reco- 
mendabel pa busca esaki online (p.e. art-collecting.com ) pa 
obtene tur informacion corecto y actual. Un tip mas: Corda 
hiba sapatonan comfortabel. 

Stan Kuiperi ta un art writer, educador di arte, artista vi- 
sual, y fundador di ArtViews Aruba. 

Chauffeur a bira malo tras di stuur 

y a basha porta di cura di cas bay y den 



DIARANSON atardi pa 
mas o menos 5:15 informa- 
cion a drenta di un acciden- 
te serio den Caya Frere Ar- 
nold, unda un auto a drenta 
cura di cas cu velocidad hal- 
to. Pues e auto lo a basha 
un cura abou. 

Na yegada, Polis a constata 
cu berdad un Mitsubishi 
Lancer color blau a basha 
un porta di hero abou bay 
aden. 

Polis a bay papia cu e chauf- 
feur kende a conta nan cu el 
a sinti’e ta bira malo y lo a 
bay for di tino. 

A pidi ambulance n’e sitio 
pa motibo cu e chauffeur 
durante e impacto a dal su 
cabes, y a haya un kap se- 
rio. 

Loke a sosode tabata cu du- 
rante cu e Mitsubishi taba- 
ta bayendo zuid riba Caya 
Frere Alexius y yegando 
Caya Frere Arnold eynan 
ta unda el a bira malo. E lo 
a kita bay na su man robes 
dal contra un Hyundai col- 
or blau staciona riba acera 
pa despues kita bay dal un 
porta di cura, kibrando esa- 
ki bay aden. 

Paramediconan a yega y me- 
sora a bay trata cu e chauf- 
feur unda despues a trans- 
porte pa Hospital. Daño 
material ta considerabel. 

Stichting Musica ta inicia su programa 
pa Aruba Caiso & Soca Monarch 2020 


ARUBA Caiso & Soca Monarch t’e Festival Musical 
di mas grandi y mas anticipa na Aruba y Stichting 
Musica ta prepara pa un otro edicion exitoso na janu- 
ari 2020. 

Den un ambiente masha ameno na Kamini’s Kitchen, 
Stichting Musica a inicia e programa pa 
ACSM 2020. 

Aruba Caiso Soca Monarch 2020 lo tuma lugar 
riba dialuna 27 di januar, diamars 28 di janu- 
ari 28 y diaranson 29 di januari 29 pa loke ta 
trata e prefinals. E Caiso Finals lo ta riba dia- 
bierna, 31 di januari, 2020 y e Super Saturday 
Soca Final lo ta diasabra, 1 di februari, 2020. 
Tur anochi lo cuminsa pa 8:00 PM den Aruba 
Carnival & Entertainment Village. 
Inschrijving oficial pa participa na ACSM2020 
lo ta di lte cu 12 di januari, 2020 den forma 
digital y manera ta custumber, Stichting Mu- 
sica lo organisa un anochi pa finalisa inscrip- 
cion den forma magno. 

Pa ACSM2020 lo ofrece package deals atractivo pa en- 
trada di e festival, dunando publico e opcion pa atende 
tur 5 anochi den un forma mas economico. E pakete 
pa tur 5 anochi lo costa Awg 85,00 pa persona, tickets 
pa cada anochi di Pre Finals individual lo costa Awg 
25,00 pa persona y entrada p’e anochinan final lo ta na 
balor di Awg 50,00 pa persona. Puntonan di benta lo 
wordo anuncia pronto. 

Interesante pa menciona, ta cu ACSM2020 lo wordo 
transmiti via PPV International cual lo ta bao maneho 
di SETAR y Telearuba pa tur esnan cu ta biba pafo di 
Aruba por disfruta di e espectaculo. 

Tambe, Stichting Musica a divulga cu e Old Mask Pa- 
rade ta riba programa pa diamars, 25 di februari 2020 
cu e mesun ruta, e biaha aki culminando na Aruba 
Carnival & Entertainment Village cu kimamento di 
Momo. 



Gruponan Carnavalesco y bandanan por inscribi nan 
mes pa participa na Old Mask Parade te cu diaranson, 
12 di februari 2020. 

Stichting Musica ta invita un y tur pa sigui tur in- 
formacion relata na ACSM2020 via e Facebook page 
di Stichting Musica, na unda demas anuncio y infor- 
macion lo wordo distribui continuamente, incluyendo 
diferente promocion pa studiantenan por gana premio 
y entrada p’e festival. 

Manera semper, Stichting Musica lo traha di cerca cu 

SMAC y Grupo Uni pa Carnaval 66. E 

organisacion ta sumamente satisfecho cu SMAC a sigi 

e conseho pa aloca e Children & Youth 

Calypso & Roadmarch Festival 2020 na un fecha mas 

tempran, p’asina e canticanan di mucha y 

hoben ricibi mas airplay y acogida den media y den 

paradanan di mucha. 

Stichting Musica orguyosamente lo forma parti di e 
support team pa organisa e festival aki pa nos hoben- 
nan talentoso y lo sostene ambos e festival aki y Tum- 
ba Festival Infantil y Hubenil financieramente. 

E festival ta conta un biaha mas cu e apoyo di nan 
main sponsor SETAR NV, compania di produccion 
Elite Productions & Entertainment, Aruba Tourism 
Authority y Tropical Bottling Company. Stichting. 
Musica ta agradecido y ta sinti honra cu e sosten con- 
tinuo di partners asina valioso. 

Helin and Tavo di Estonia, 1 e promenan 
pa cumpra e buki: "An Aruban In Libya" 



UN famia di Estonia a celebra 
tres primicia na nos isla. Na nan 
prome bishita na Aruba, Helin, 
Tavo y nan yiu Hanna a bira e 
prome huespednan “Airbnb” na 
Milagro’s Garden Apartments y e 
promenan pa cumpra e buki “An 
Aruban In Libya”. 

E conocido autor Arubiano Clyde 
Harms kende a traha hopi aña pa 
Exxon, a skirbi e buki den cual e 
ta conta storia y anecdotanan di 
su añanan (1966-1973) cu Esso na 
Tripoli, Libya. 

E produccion di e buki a wordo fi- 
nancia pa dos ruman Venezolano 
cu ta biba na Aruba, Alberto y Ir- 
win Perret-Gentil, como un regalo 
na Koningin Wilhelmina Fonds. 

Nos tur mester ta gradici pa e 
bunita gesto aki di e rumannan. 
Tur ganancia (100%) di benta di e 
buki “An Aruban in Libya” ta bay 
pa KWF. E autor tambe a regala 
su derechonan n’e fundacion cu ta 
preveni y combati cancer na Aru- 
ba. 

E buki tin un bunita kaft duro; e ta 
consisti di 111 pagina cu ta contene 
mas di 150 potret hopi interesante. 
Sra. Lynn Long, un bishitante fre- 
cuente na nos isla for di Salt Lake 
City, Utah, a skirbi e prologo. E 
redaccion final tabata na man di 
Irene Peterson, kende tambe a re- 
dacta dos otro buki di e mes autor. 

Tavo y Helin ta conta nos cu hopi 


animo cu nan ta goza un mundo e 
laman blau turkesa rond di Aruba 
y e variedad grandi di cactus tur 
caminda cu bo bay. Nan a goza 
un bom e Butterfly Farm caminda 
nan a bay varios bes. 

Otro cosnan cu nan a haci cu ta im- 
primi pa semper den nan memoria 
di nos isla ta subimento di Hooi- 
berg, e exploracion di e costa nort 
y e bahianan chikito y solitario cu 
santo blanco y limpi. 

Nan ta haya e Arubianonan ma- 
sha cariñoso y hospitabel. Nan 
a purba varios restaurant etnico 
y gusta nan cuminda. Nan a co- 
menta cu dia cu nan yega bek na 
Estonia caminda nan cas ta bou di 
sneeuw y e temperatura ta bou di 
zero, nan lo anhela di ta bek bou di 


e solo cayente di Aruba. 

“An Aruban In Libya” ainda no a 
wordo lansa oficialmente, pero e ta 
na benta pa solamente $20 na ofi- 
cina di KWF den Spinozastraat y 
den algun dia na tur libreria. E ta 
un bunita regalo di Pasco y alabes 
ora bo cumpra e buki bo ta yuda 
KWF preveni y combati e malesa 
asina cruel. 

Kak#1 Online 

r/1 1 1 1 r# | 

583-1400 
Fax: 583-14444 

Facebook: 

www.facebook.com/awemainta 
Website: www.awemainta.com 
E-mail: noticia@awemainta.com 

Graduacion Rousanne de Weever pa Bachelor of Arts 
den Organization, Governance and Management 


DIAHUEBS 10 di october 2019, studiante di Orga- 
nization, Governance and Management, Rousanne de 
Weever, a defende su tesis exitosamente y asina a ob- 
tene su titulo den Bachelor of Arts. 

E comision di graduacion p’e defensa di e tesis aki ta- 
bata consisti di sres Edward Erasmus, MA (Presiden- 
te di e panel), sra dr. Mieke de Droog (segundo eval- 
uador) y Juan Marlon Kock, MSC, kende a fungi como 
tercer evaluador. 

E tesis di Rousanne tabata titula: “The Economic and 
Commercial Impact of the Main Street’s Revitaliza- 
tion Program during the Years 2010-2018”. Rousanne 
a dedica un tempo largo y den forma extenso a haci 
un estudio riba e plan cu Gobierno di Aruba a ehecuta 
durante e periodo 2010 — 2018 cu ta regarda e reno- 
bacion di caya grandi (mainstreet) y su impacto riba e 
desaroyo económico y empresarial den e área. 

Cu e investigacion aki Rousanne kier a brinda un con- 
tribución n’e pensamento cu plan y programanan di 
Gobierno ta rekeri evaluación después di implement- 
ación y tambe cu ta prudente pa midi e éxito di e im- 
plementación a base di metanan cu Gobierno a stipula 
na momento di prepara e plannan. 

Y mas importante ta pa siña (lessons learned) di locu- 
al cu a bay bon, pero tambe di aspectonan cu no a fun- 
ciona manera a anticipa. 

Rousanne a ehecuta e investigación riba su propio ini- 
ciativa cual a forma e basis pa su tesis. Rousanne a 
conduci un investigación qualitativo y a base di ent- 
revista cu diferente stakeholders, e.o. comerciante, y 
representantenan di Gobierno envolvl cu e proyecto di 
caya grandi e por a colecta información valioso. 

Durante e presentación di e tesis Rousanne a presenta 
e resultadonan, pero tambe varios recomendación cu 
sigur ta importante pa considera. 

En corto e resultadonan di e investigación ta indica cu 
e visión di e plan di Gobierno no a alcanza su metanan 
económico, cual tabata pa crea un economla vibrante 
y diversifica den caya grandi. 



E investigación ta indica cu e cambionan fisico (tan- 
gible) si a wordo logra, pero no a resulta den un ad- 
elanto pa comercio den e área. Tabatin varios retrazo 
y durante e fase di ehecucion y no tabatin un plan pa 
adapta n’e cambionan cu a surgi y esaki a trese cu ne 
cu comerciantenan a perde confianza den e proyecto. 

Di otro banda e resultado ta indica tambe cu un gran 
cantidad di comerciante no a haci mucho esfuerzo pa 
adapta n’e situación y pa haci uzo di ‘tools’ (e.o. tecno- 
logia) cu por a yuda nan pa aumenta nan actividadnan 
comercial. Locual cu a haci falta tambe ta e presencia 
di un Town Centre Management (TCM) cu lo mester 
tin e rol pa promove e área y bin cu iniciativanan pa 
aumenta actividadnan comercial. 

Universidad di Aruba, particularmente e departamen- 
to di ‘Organization, Governance, and Management’, ta 
felicita Rousanne cu e logro aki y ta desea e tur clase 
di exito pa su futuro carera. Pa mas informacion riba 
e estudio OGM, bishita e pagina di web di Universi- 
dad di Aruba na http://www.ua.aw/OGM y e pagina di 
Facebook. 

Si hospital nobo habri awe: 

Lo ta net un aña 

despues cu a plania su apertura! 


WILLEMSTAD. Por saca varios conclucion for di e raport 
cu Controlaria General a sircula diaranson den pitu y na 
bispu di inouguracion di Curacao Medical Center (hospital 
nobo). E prome conclucion cu nos por saca for di e raport 
aki ta cu director di Controlaria General practicamente a 
extende un invitacion na Minister di Salubridad y otronan 
envolvi den directo of indirectamente den construcion dje 
hospital nobo pa nan dune retiro . 

E raport t’asina critico cu sea e ministernan responsabel 
tin cu hinca nan cabes den santo ai berguensa cu despues 
di tanto zanzaña, nan ta responsabel pa a produci un pro- 
ducto cu tanto fayo. Na di dos luga e raport ta cuestion 
severamente si unabes start e hospital, tin e medionan fi- 
nansiero pa drei dos hospital pasobra no por sera SEHOS 
pasobra varios departamento clave den CMC no ta cla. 

Y un conclucion final dje raport ta practicamente manda 
e mensahe pa miembronan di parlamento pa move nan 
yangado y busca drechi kico a pasa y ki ta pasando cu e 
hospital nobo. E perspectiva cu Hospital Nobo Otrobanda 
lo drenta den funcion mañan ta un topico di discucion asi- 
na intenso cu awe mainta e periodista Richeron Balentin 
publicamente a reta hende cu kier pusta placa cune cu e 
hospital no ta habri mañan. Y last but not least: e raport 
parcial ta un resumen dje ineficiencia di nos gobernantenan 
y ta confirma loke nos a yega di señala caba: gobernacion 
ta un neshi di incompetencia. Y si ainda parlamento no ta 
convensi cu mester tene un encuesta parlamentario riba e 
acionnan envolvi den construcion dje hospital anto mester 
duna parlamento un diploma di incompetencia y flohera 
pa nan falta di acion. 

Parlamento a pidi pa e investigacion y awor nan mester 
actua riba e raport. 

TARDANSA INICIAL 

Mas cu 8 aña pasa a firma e prome acuerdo di maneho dje 
hospital entre gobierno di Corsou y fundacion SONA. 
Controlaria di su mes a cuminsa un investigacion riba e 
hospital nobo muchu mas prome cu nan a haña e peticion 
di parlamento. 

Diaranson Controlaria a publica e dos prome partinan dje 
raport y e ta francamente devastador pa tur esnan cu taba- 
tin di haber cu e trabounan preparatorio pa construi e hos- 



pital. A nombra hasta un ‘director di pelicula’ den persona 
di un regisor mr. Stanley Betrian pero aparte di a costa 
hopi placa, practicamente no por bisa conkretamente kico 
aporte dje regisor tabata pa controla y corehi e rumbo di 
hospital nobo. E hecho cu a traslada e sitio caminda mes- 
ter a traha e hospital for di tereno di Amstel pa tereno di 
Colon a causa un tardansa di 22 luna prome cu por a tira 
e prome piki. Pero politica tambe tabatin su efecto riba e 
construcion. Foi prome dia te cu diaranson ocho diferente 
prome minister a encabesa gobierno di Corsou y ministe- 
rio di Salu tabatin shete diferente minister. 


Por ehempel: ta suppose di tin un comicion pa vigila ehecu- 
cion di calidad na luga di solamente un Secretario Gener- 
al. E comicion no a funciona despues di 2016 y su siguiente 
aña a reuni un solo biaha! Loke si nan tabata bon den dje 
ta pa nombra director pa tres diferente empresa cu tin cu 
maneha e totalidad y nombra Regisor Supervisor Betrian. 
Bataya legal no tabata falta entre varios dje organonan 
responsabel pa traha e hospital entre nan cu nan y contra 
gobierno. 

E construcion a cuminsa 22 lat pasobra esnan responabel 
tabata demaciado ambicioso lubidando cu pa bo ta ambi- 
cioso bo mester ta competente tambe. 

No te cambio di sitio so a tarda e construcion pero Hulan- 
da a dicta medida general contra gobierno di Corsou y nan 
no por a fia placa na tempo. 

E edificio mester a keda cla 13 di ougustus aña pasa pero 
Inspector General no sa ainda si e ta duna lus berde. 

Y esaki ta solamente parti di e causanan. E totalidad ta un 
novela catastrofico sin cu nos a toca e punto ainda con ta 
cuminsa paga e hospital. 

WILLEMSTAD - 13 di november 2019, 
alrededor di 22.05or, riba ordo di Ministe- 
rio Publico, recherche di (WC) a detene e 
homber sospechoso S.M., nase na Corsou di 24 
aña di edad. Esaki ta relaciona cu un caso di hinca- 
mento cu a tuma luga den luna di september 2019, bou 
di viaduct na Otrobanda. 

Detencion a tuma luga riba F.D. Rooseveltweg. 

A presenta e sospechoso dilanti di un fiscal auxiliar, 

cu a ordena su encarselamento pendiente di mas investigacion. 

Investigacion den e caso aki a continua. 




Detencion relaciona 
cu un caso di 
hincamento 




Tres detencion 
pa fraude 

WILLEMSTAD- Continuando cu un inves- 
tigacion relaciona cu un caso di fraude cu a 
tuma lugá den luna di maart 2019 na e oficina 
di impuesto, polis a detené tres dama mas. 
Entre dialuna 11 y diaranson 13 di novémber 
2019, recherchenan di WC a detené e dam- 
anan; 

- N.L.M., di 22 aña di edad, 

- R.R.R., di 28 aña di edad, 

- L.V.B., di 30 aña di edad, tur tres naci na 
Córsou relacioná cu e caso di fraude ariba 
menciona. Detencion di e sospechosonan a 
tuma lugá na Warda di recherche. 

A presentá e sospechosonan dilanti di un Fis- 
kal Auxiliar cu a ordená nan encarselamento 
pendiente di mas investigacion. 


No a detene 
agente policial 
den caso di oficina 
di impuesto 

WILLEMSTAD - Cuerpo Policial ta 
refuta e informacion eroneo cu a keda 
publica den algun corant pero tambe riba 
retnan social, cu tabatin detencion di un 
polis femenino, den cuadro di e investiga- 
cion di sendemento di oficina di impuesto 
na candela algun luna pasa. 

Mester indica si, cu un agente policial a 
wordo interoga como testigo den e caso 
aki. 

Den e caso aki tin ya algun detencion cu 
a keda realisa y no ta exclui posibilidad 
di mas detencion, ya cu e caso ta keto bay 
den investigacion. 

Pero polis ta reitera cu ningun momento 
tabatin detencion di un agente policial 
den e caso aki. 

Minister di Salubridad, Sr. Dangui Oduberta informa: 

E aña aki dia mundial di diabetes ta conscientisa 
comunidad riba e impacto cu diabetes tin riba famia 


DIABETES ta wordo categoriza como un malesa no 
transmitibel . E malesanan aki tin e tendencia di un 
duracion largo y ta e resultado di un combinacion di 
factornan. Diabetes por ta genetico of por desaroya dor 
di un “unhealthy lifestyle”. Diabetes ta causa proble- 
manan cardiovascular, ceguera, problema cu riñon y 
amputacion di pia. Den aña 2018 un total di 8642 per- 
sona a haya tratamento pa e malesa di diabetes. 

Mandatario Dangui Oduber ta splica cu den cuadro di 
prevencion, su persona ta haya cu ta di sumo impor- 
tancia pa conscientisa comunidad riba por ehempel e 
consumo di sucu y e efecto cu e tin riba salud. Sucu ta 
un producto cu hopi lihe ta contribui na sobre peso y 
tambe na malesanan cronico. Tin estudionan hopi ex- 
tenso haci cu ta demostra con esaki por causa cancer 
y hopi otro malesa mas. “E problema mas grandi ta 
cu sucu ta practicamente den tur cos cu nos ta come y 
bebe. Ta yega momento pa nos para keto y realisa kico 
nos ta alimenta nos curpa cu ne”. 

Ta urgi famianan pa buska informacion tocante 
diabetes pa siña trempan di e señalnan di aler- 
ta cu diabetes ta duna. Buska pa sa si abo of 
un familiar ta na risico di desaroya Diabetes. 
Minister Dangui Oduber a tuma nota di dife- 
rente instancianan, manera plataforma 
di salud, Fundacion Diabetes Aruba, 

Lions Club, Witgele kruis y algun 
mas y kier gradicinan pa e trabou 
cu nan ta haci pa yuda conscientisa 
comunidad. 

Finalmente e minister a expresa cu lo sigui conhunt- 
amente cu stakeholdernan den busca e miho maner- 
anan pa prevencion ta parti di nos cultura, apor- 
tando asina na un Aruba mas saludabel. 

Mary Joan Foundation cu caminata 
fabuloso, "Be Your Own Light" 



NOS kier invita comunidad di Aruba reserva e fe- 
cha riba calender, dia 7 di December 2019 pa uni den 
un caminata, Be Your Own Light! Be Your Own Light 
(sea bo mesun lus), ta un tema cu ta brinda cada un di 
nos den comunidad di Aruba un momento di reflexion. 

E malestar di cancer na pecho tin un impac- 
to enorme den hopi persona nan bida. E ta 
trece den cierto aspecto hopi scuridad den 
nan bida. E scuridad di miedo, di insiguri- 
dad, di trayecto di tratamento y hopi mas. 
Ta dificil cu den e momento di schock, ra- 
bia of tristeza, pa mira e lus. E lus no sol- 
amente mester wordo busca cu bista, pero 
tambe mester wordo activa den nos mes. 
E lus di FE, e lus di SPERANSA, e lus di 
AMOR PROPIO, e lus pa DUNA FORSA pa 
sigui cu e bataya nos dilanti. 

Be Your Own Light lo tuma luga diasabra dia 7 di De- 
cember 2019. E lo cuminsa pa 7’or di anochi na Pla- 
za Nicky Habibe. Bin busca boso carchi na a Cede 
di Mary Joan Foundation, na Sabana Blanco # 8 na 
Dakota. E prijs pa e caminata ta 20 florin. 

Ruta lo ta: Salida Plaza Nicky Habibe-Caya G.F. 
Betico Croes-bira man drechi direccion Adriaan Lacle 
Blvd straight te na cruzada-bira man drechi drenta 
L.G. Smith Blvd te na Royal Plaza- bira man drechi 
drenta Schelpstraat bay straight drenta Caya grandi 
y termina na Plaza Nicky Habibe. 

Na banda di e esencia di e tema; nos tambe kier refle- 
ha riba e fin di un aña. Ban cana hunto pa bay dilanti 
y laga tur cos pisa y negativo tras di nos lomba. Ban 


cana pa mustra otro cu nos t’ey pa otro no solamente 
awe pero pa mayan tambe. 

Na famia, amistad, pashent, boluntario, instancianan, 
un y tur, ban bini hunto. Pa esnan cu pa un of otro mo- 
tibo no lo por cana, bin pa brinda e calor di apoyo na 
otro. Lo por conta cu lo tin entretenemento riba Plaza 
Nicky Habibe. Nos tur ta enfrenta e scuridadnan di 
turbulencia den nos bida. Ban activa nos lus interno. 
Be Your Own Light! Nos ta warda riba boso! 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

A fayece Cristianamente: 



Sra. Vda. Clara Felecita Paula-van der Linde 

Mihor conoci como"Mama lta"of"lta" 

*15-10-1932 - +10-11 -2019 

Na nomber di su: 

Tata: tAntonio van der Linde 
Mama: tLeonarda Maria van der Linde 
Esposo: tCharles B. (Chaly) Paula 
Yiunan: Francisca Lampe y esposo Robby 
Leo Paula 

Anthony Paula y esposa Rosa 
tLino Paula 
tJaime Paula 

Donny Paula y esposa Marcia 
John Paula y esposa Lilian 
Ricky Paula 

Alicia Donata y esposoToy 
Victor Paula y Monica 
Nestor Paula y esposa Gisela 

Nietanan y nietonan, bisanietanan y bisanietonan:Selma, 
Johnny y yiu, Rigoberto y yiunan, Mercedes,Ronny y 
yiunan, Shaline y yiu, Carolyn, Roshen, Carlos y yiu, 
Donathann y yiu, Dayenne, Patricky yiunan, Jolianne, 
Harvey y yiunan, Joshua y yiunan, Stephany, Emanuel y 
yiunan, Shameka, Xion y yiunan, Franklin (Franky) y Gina, 
Earlyne, Vilicia, Jean Carlos y yiu, Livicia(Livi), Alvicia, 

Joswain y yiu, Jean Franco, Jonathan, Ghislaine y Jomar, 

Sighlaine 

Rumannnan: 

tDama van der Linde y famia 
tBarbara Kock-van der Linde y famia 
tMaria Helena van der Linde y famia 
tLeonardo Winterdaal y famia 
Nicolas (Jani) van der Linde y famia 
Isaac (Shaki) vander Linde y famia 
tPlacido (Shondo) vander Linde y famia 
Swa y cuñanan: 

tAlbertina (Tina) Becker y famia, tGuillermo Martis y famia, 
tAlejandro (Le) Paula y famia, tNoonchi Mendelson y 
famia, tLeon paula y famia, tEfigenio (Efi) Paula y famia, 
Alfonso (Fon) Paula y famia, tVictor Paula y famia 
Sobrino- y sobrinanan, primo- y primanan, Ihanan, 
bisiñanan di Caya Ernesto 0. Petroniastraat. 

Demas famia: Van der Linde, Winterdaal, Paula, Lampe, Ras, 
Donata, Koolman, van der Biezen, Gomez, Garcia, Waller- 
Dimont, Soliana,Tavarez, Kock, Clement, Henriquez, 
Werleman, Benschop, Lacle, Schwengle, Bisslik, Hernandez, 
Granadillo, Hoevertsz,Tromp, Angela, Refunjol, Herms, 
Martis, Becker, Rodriguez, Marchena,Toppenberg, Jeandor, 
Flores, Lopez, Daantje, Garmers, Franken, Dorothal,Texier, 
Croes, Leon, Martinez. 

Ta invita pa acto di entiero cual lo tuma lugar na Aurora 
Funeral Home diasabra 16 di November 2019 di 2'or pa 4'or 
di atardi. Despues lo sali pa santana Catolico na Savaneta. 
Condolencia lo tuma lugar na aurora Funneral Home 
diabierna 15 di November 2019 di 7'or pa 9'or di anochi. 

Nos kier pidi nos disculpa si nos por a lubida un of otro 
famia den nos tristesa. 

Despues di entiero no ta ricibi bishita di condolencia na cas. 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristesa na nos curason, pero agradecido 
na Dios pa tur locual cu e a nifica pa nos, nos ta 
participa fayecimento di: 



Delfina Dirks-Dabian 

Mihorconoci como"lrma" 

Vda. Di Enrique"Jerry"Dirks 
*24-12-1926 -108-11-2019 
Na nomber di su: 

Yiunan: tRoy y esposa Aurora Dirks-Herrera 
Enry y esposa Luzmary Dirks-Garcia 
Lando y esposa Fanny Dirks-Franken 
tStanley Dirks 

Nietonan: Ezzard y Jeanine 

André y Delilah 

Howard Leslie 

Emanuel y Glendy 

Enthony 

Anthony (Hulanda) 

Nieta: lliana y Franklin Amaya 

Bisanieto: Ezzekiél Girks, 

Dillen Dirks, Kayden Amaya, Leah Dirks 

Ex-suegra: Linda Croes 

Rumannan: Vda. Dinichi Kellyyyiu 

Kesy y Maria Zievinger 

tLucy Coll y yiunan 

tJolanda y LucioTrompy yiu 

Vda. Elsa Dabian y famia (Hulanda) 

Evi y Chichi Dabian y yiunan 

Violeta y Poy Wester y yiunan 

Haimey Yvonne Dabian y yiunan 

Bisiñanan: Nilo y maxima, Alfred y Mariela y yiu, 

George y Glenda y yiu, Maritsa 

Demas famia: Dirks, Dabian, Herrera, Garcia, Franken, 

Koolman, Ras, Amaya, Weller, Croes, Kelly, Zievinger, 

Coll,Tromp, Maduro, Geerman, Wester, Lee, Everon. 

Acto di entiero lo tuma lugar diabierna 15 di Novem- 

ber 2019 di 2'or pa 4'or di atardi 

na Misa inmaculada Concepcion na Sta Cruz, despues 

saliendo pa Santana catolico Pastoor de Vries. For di 

2'or di atardi nos difunto stima lo ta reposa den misa. 

Adres pa condolencia: Aurora Funeral Home, diahuebs 

14 di November di 7'or pa 9'or di anochi. 

Un dannki special na personeel di SABA San Nicolaas. 
Nos ta pidi nos disculpa si den nos tristesa nos por a 
lubida un of otro famia. 

Alavez ta invita pa 3 misa na misa Inmaculada 
Concepcion diasabra 16 di november, dialuna 18 di 
november y diamars 20 di november pa 7'or di anochi. 
Despues di ultimo misa lo tin un rosario na cas; 
Macuarima # 122-B 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu dolor na nos curason a bai sosega den braza di 
Senjor nos querido esposo, tata, welo, ruman, tio, 
suegro, swa, primo y amigo: 


Regino PanfiloTromp 

Mihor conoci como"Reggie" 

*07-09-1937 - t06-11 -2019 


Na nomber di su: 

Esposa: 

Blanca MaryTromp Castillo 
Yiunan: 

JohnTromp y Nely 
Marjorie y Garrick de Cuba 
Marianela y Steve Hostmann 

Nietonan: 

Brandon Tromp y Anshellie Feliciano 
Kyle y Dayna de Cuba 
Alessandra Hostmann 



Rumanan: 

t Regina (Reina), t Lucio (Shon Do) Schotborg, yiunan 
y famia 

t Laureano (Dikie) Tromp, yiunan y famia 
t Sixta (Chita) Felicia, t Jacobo Holsman, yiunan y 
famia 

t Sarafina (Sarita)Tromp 

Felicia (Ita)Tromp, yiunan y famia y na Hulanda 

Claverina (Capi), t Bonifacio (Benny) Pourrier, yiunan y 

famia 

t Godfried (Victor), Filomena Tromp, yiu y famia 

Sobrinanan manera yiu: 

Janet Holsman 

Judella, Amador y Kevin Laclé 
Leidy Isaza, Rafael, Nicole y Ethan 

Sobrina y sobrinonan, swanan y cuñanan, suegro y 
suegranan, ihanan, prima y primonan, amigonan, 
amistadnan, bisiñanan, ayudantenan di cas Sarait y 
Osman, Antonella, Endrina y ex coleganan di Napa 
Autoparts y SEL Maduro & Sons N.V. 

Demas famia:Tromp, Castillo, Valencia, de Cuba, 
Hostmann, Schotborg, Holsman, Franken, Pourrier, 
Lacle, Isaza, Benavides, Orozco, Guerrero, Martis, 

Petite, Guzman, Suarez, Canepa, Saers, Van der Blonk, 
Hermsen, Kastablank, de Mey, Croes, Greving, Danies, 
Odor, Meza, Robert y esnan na Hulanda, Colombia, 
Merca, Spaña, Puerto Rico y Australia. Nos mas sincero 
disculpa si den nos tristeza nos por a lubida un of otro 
famia. 

Ta invita pa e acto di entiero y condolencia cu lo tuma 
lugar diasabra 17 di november 2019 na Royal Funeral 
Home di 9'or pa 11 'or di mainta, despues saliendo pa 
Santana Catolico na Playa. Despues di entiero lo no 
ricibi bishita di condolencia na cas. 

"Si un hombre muere, ^puede volver a vivir? 
Esperaré todos los dias de mi servicio obligatorio 
hasta que llegue mi liberación. 

Tu llamaras y yo te responderá. 
la Ansiaras volver a ver obra de tus manos." 
(Job 14:14,15) 



Raquel Posada w/v Dijkhoff 

19 Julio 1936 - 10 Noviembre 2019 

Hija: Maria Eugenia Restrepo de Mora 

Nietos: Mercelona Mora 
Leyda Mari Mora 
Julio Cesar Mora 
Yuli Esnet Mora 
Farid David Mora 
Andrea Milena Mora 

Amigos: Melvin Neil Leon - Felicia Parra Leon 
Hermanos en la fe y amigos 

Deseamos extender una cordial invitacion al acto de 
despedida de nuestra hermana Raquel Posada el cual 
tendra lugar el dia Sabado 16 de Noviembre en Bubali 
5 F, Salon del Reino de losTestigos de Jehova, de 1 a 3 
de la tarde. 

De antemano agradecemos su asistencia. 


At^ra 

Gradicimento y Invitacion 

Pa medio di esakinos kier a gradici tur esnan 
cu a sostene nos durante enfermedad, 
fayecimento y entiero di nos defunto stima 



Robert (Robby) Croes 

Danki ta bay na Aurora Funeral Home pa nan bon 
servicio. Dokter y verpleegkundige di 4 piso di H.O.H. 
EersteHulp, wondenpoli y Dr Caseres. Faith of Hope pa 
nan pasenshi y atencion cu e defunto. Pastoor Rey 
Nares y na tur ruman y conocirnan cu a corde den 
oracion pa cu susalud. Na suayudantenan: Janine 
Croes, JonallyGeerman-Wever, Era Sint Jago. Na sra 
Cristina Werleman y sraGladys Wever, na tur su bon 
amigonan, bisiña y conocirnan cu a mandakrans, 
message, email y karchi. Pa tur cu di cualkiermanera of 
otro a mustra nan atencion pa nosdefuntostima. 
Bosopresencia y sosten taun gran Consuelo pa nos. 

Alavez ta invita pa tressantosacrificio di misanamisaln- 
macualada Concepcion na Sta Cruz ribadiasabra 16 di 
november pa 7'or di anochi, diadomingo 17 di 
november pa 9'or di mainta y dialuna 18 di november 
pa 7'or di anochi. 

Bosopresencia lo ta altamenteaprecia. 

Na nomber di suseñora Justina Croes-Werleman y 
yiunan 


Polstco di 
St.Maarten, 
Theo Heyliger 
absolv'é di 
tur acusacion 
den Corte 


PHILIPSBURG- Den un decision di 
Corte Comun di Hustisia a pronun- 
ciá cu Theodore “Theo” Heyliger, 
ex lider di partido United Peoples 
Party (UPP), a keda absolv’é di tur 
acusacion den su contra den e caso 
cu a haña e nómber Catfish. 

E veredicto a keda pronunciá 
den Corte na Corsou y via video 
conference a transmiti esaki pa 
St.Maarten. 

Den e veredicto Corte ta dicta cu no 
por a haña prueba cu di bérdad e 
lider di UPP a ofrecé e ex miembro 
di Parlamento di St.Maarten, sr. 
Romaine Laville soborno y di otro 
banda tambe a bisa cu e declara- 
cionnan di Jaap van den Heuvel, 
propietario di e club nocturno Bada 
Bing tambe no ta admisibel. 

Otro victoria pa Theo Heyliger taba- 
ta na momento cu Corte a dicta cu 
e testigo principal den e caso Lari- 
mar, Ronald Masdaam mester pre- 
sentá den Corte na St.Maarten di 
manera cu e team di defensa tambe 
por cuestion’e. Corte mester deter- 
miná ki fecha y na unda ta bay in- 
terogá Masdaam, banda di e hecho 
cu mester percurá pa su seguridad, 
miéntras e ta den man di husticia. 

Homber a cay for di dak halto di un cas na Sabana Basora 



DIARANSON atardi ambulance a bay cu urgencia 
Sabana Basora, unda un homber a cay for di dak. 
Na yegada liher di ambulance, nan a haye e homber 
benta abou y kehando di basta dolor. Dor di e caida 
el a ricibi un kap na cabes y tambe tabata keha di 
dolor na pecho. 

Bisiñanan cu a mira kico a pasa mesora a sali pa 
yuda, pero mucho no por haci debi cu mester warda 
pa ambulance. 

E homber lo tabata trahando riba dak di un cas di 
dos piso den construccion, e lo tawata poniendo pan- 
chi. Kico a bay robes no ta mucho cla, te cu el a cay. 
Paramediconan a opta pa transporte pa Hospital. 



Homber cu tabata cana cu cuchiu na Pavia a wordo deteni 



DIARANSON den oranan di mainta, Polis a bay Pavia, 
unda bisiñanan lo a mira un homber canando cu un cuchiu 
den man. 

Na yegada di Polis berdad nan a topa cu e homber cu bisi- 
ñanan a describi. 

Un habitante lo a acerca Polis y a splica nan cu e mesun 
un homber aki lo tabata banda di algun auto y tabata pur- 
ba habri nan. Parce cu te hasta el a logra drenta den un. 

Esaki tabata mas cu suficiente motibo pa agentenan de- 
tene e homber aki, cu mas sigur tabata cana busca cos pa 
horta. 

A pidi presencia di transportwagen pa hiba e homber 
warda di Polis y tambe Departamento di BFTO (Tecnico) 
p’asina saca potret y trata na haya fingerprints. 

Ladronnan a comete kiebro y destruccion na Sultan Restaurant 



DIARANSON mainta pa mas o menos ll’or, 
propetario di e Restaurant Sultan a haya un sor- 
presa desagradabel ora el a bay habri. 

Na su entrada mesora a ripara cu e ladronnan a 
drenta durante oranan di madruga. 

E doño mesora a bay mira riba su Security Cam- 
era y a bin haya sa cu e acto aki lo a sosode den 
careda di 5’or a.m. Riba e monitor por a mira dos 
persona, muy probablemente hendenan hoben. 
Por mira con nan tabata mira rond wak si por 
tin hende lanta of auto ta bin. 

Loke nan no a tene cuente cune tabata cu e lugar 
tin varios Camera di Seguridad instala. 

Despues cu nan a logra drenta nan lo tabata 
busca tur caminda cosnan cu pa nan ta di bal- 
or. Na final nan a bay cu un caha di placa, pero 
mucho no lo a haya aden debi cu ta deposita tur 
dia. Segun e doño mas o menos 500 florin nan 
por a haya na placa los. 

P’e dos ladronnan aki, tin video graba di bosonan 
y keho a wordo entrega na Polis pues si ta bon 
lo no tarda mucho pa autoridad yega cercanan. 


Nissan March cu dama hoben 
na stuur a perde control y 
drenta mondi na Mahuma 

DIAHUEBS madruga pa mas o menos 3:30 informacion a drenta na 
Polis cu un auto a drenta mondi pariba di rotonde di Mahuma. 

Na yegada di unidadnan policial, nan ta constata cu berdad un auto a 
drenta mondi. E auto a bay pega den e cadushinan. 

E chauffeur un dama hoben pa un of otro motibo a bay completamente 
na su man drechi y drenta den e mondi, y esaki por wordo mira n’e 
marca di tirenan riba tera. 

Pues bayendo direccion San Nicolas pa un of otro motibo algo a bay robes 
y el a kita na man drechi. 

Paramediconan na yegada mesora a bay atende cu e dama y despues 
di e pone riba brancard/stretcher a hinke den ambulance y sali cune 
direccion Hospital. N’e sitio informacionnan no oficial a bisa cu e dama 
posiblemente lo a caba di traha y cansancio lo a hunga un rol. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 


Keda “up to date” y MKe nos riba facebooK y facebook! 
www.facebooK.com/awemainta 



Subi riba nos website 


www.awemainta.com 


AWEMainta completamente 

DIGITAL 

















